Úradný vestník L 229 , 27/08/2002 S. 0024 - 0032



Rozhodnutie Komisie z 22. augusta 2002, ktorým sa ustanovujú štandardné požiadavky na hlásenia, pokiaľ ide o programy eradikácie a kontroly chorôb spolufinancované spoločenstvom, a ktorým sa ruší rozhodnutie 2000/322/ES (oznámené pod číslom dokumentu C(2002) 3103) (Text s významom pre EHP) (2002/677/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 90/424/EHS z 26. júna 1990 o výdavkoch vo veterinárnej oblasti [1] naposledy zmeneného a doplneného rozhodnutím 2001/572 [2], najmä na jeho článok 24 ods. 11, keďže: (1) rozhodnutie 90/424/EHS poskytuje možnosť finančnej účasti spoločenstva na programoch eradikácie a kontroly chorôb zvierat. Členské štáty každoročne musia predložiť programy, na ktoré chcú získať finančný príspevok; (2) musí existovať systém vyhodnocovania s cieľom stanovenia pokroku dosiahnutého pri uskutočňovaní programov eradikácie a kontroly. Systém vyhodnocovania musí zahŕňať systém podávania správ kvôli získaniu epidemiologických údajov z uvedených programov. Je potrebné zosúladenie takéhoto systému podávania správ; (3) primárna zodpovednosť za uskutočňovanie a úspešnosť programov eradikácie a kontroly, ako aj za správne riadenie financií spolufinancovaných opatrení, spočíva na tom členskom štáte, ktorý podal žiadosť; (4) kritériá programov eradikácie a kontroly uvedené v rozhodnutí 90/424/EHS, článok 24 ods. 2 boli stanovené rozhodnutím Rady 90/638/EHS [3]; (5) rozhodnutie90/638/EHS, príloha 1, bod 13, stanovuje, že programy eradikácie predložené Komisii členskými štátmi na spolufinancovanie musia obsahovať, kde je to potrebné, aspoň predpisy týkajúce sa primeraného, čo možno najrýchlejšieho odškodnenia pre farmárov za zabité zvieratá; (6) je vhodné stanoviť, aby v prípade, že takéto pravidlá neexistujú, bolo odškodnenie vyplatené do 90 dní; (7) toto rozhodnutie nahrádza rozhodnutie Komisie 2000/322/ES z 13. apríla 2000, ktorým sa stanovujú štandardné požiadavky na správy predkladané za programy eradikácie a monitorovanie chorôb zvieratschválené na spolufinancovanie zo strany spoločenstva [4], ktoré sa musia zrušiť k dátumu, kedy toto rozhodnutie nadobudne účinnosť; (8) opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Na účely tohto rozhodnutia sa budú uplatňovať nasledovné definície: a) predbežné technické a finančné vyhodnotenie programu : predbežné vyhodnotenie prebiehajúceho programu, ktoré sa musí predložiť Komisii do 1. júna, ako je stanovené v článku 24 ods. 7 rozhodnutia 90/424/EHS; b) priebežné správy : správy, ktoré sa musia Komisii predkladať s pravidelným časovým harmonogramom; v) záverečné správy : správy, ktoré sa musia predkladať Komisii za celý rok uplatňovania programu; d) žiadosti o platbu : žiadosti o platbu uvedené v článku 24 ods. 8 rozhodnutia 90/424/EHS. Článok 2 Členské štáty budú, pokiaľ je program eradikácie a kontroly schválený v súlade s článkom 24 rozhodnutia 90/424/EHS, predkladať predbežné technické a finančné vyhodnotenie, priebežné správy a záverečné správy v súlade s týmto rozhodnutím. Článok 3 Predbežné technické a finančné vyhodnotenia programu schváleného na spolufinancovanie musia obsahovať minimálne informácie uvedené v prílohe I. Článok 4 1. Priebežné správy musia obsahovať minimálne informácie uvedené v prílohách II, III a IV, ak je to potrebné, o nasledovných chorobách: tuberkulóza hovädzieho dobytku, brucelóza hovädzieho dobytku, brucelóza oviec a kôz, enzootická bovinná leukóza, IBR/IPV, paratuberkulóza, CBPP, sneť slezinná, maedi visna, CAEV, zhubná katarálna horúčka oviec, Aujeszkyho choroba, africký mor ošípaných, klasický mor ošípaných, vezikulárna choroba ošípaných, hearwater, babezióza, anaplazmóza, IHN, ISA, salmonella pullorum, salmonella gallinarum, a mycoplasma gallisepticum. 2. Pokiaľ ide o besnotu, priebežné správy musia obsahovať všetky dôležité informácie. Článok 5 1. Záverečné správy musia zahŕňať žiadosti o platbu a musia obsahovať minimálne informácie uvedené v prílohách II, III, IV, V, VI a VII, podľa toho, ktorá pripadá do úvahy, o nasledovných chorobách: tuberkulóza hovädzieho dobytku, brucelóza hovädzieho dobytku, brucelóza oviec a kôz, enzootická bovinná leukóza, IBR/IPV, paratuberkulóza, CBPP, sneť slezinná, maedi visna, CAEV, zhubná katarálna horúčka oviec, Aujeszkyho choroba, africký mor ošípaných, klasický mor ošípaných, vezikulárna choroba ošípaných, hearwater, babezióza, anaplazmóza, IHN, ISA, salmonella pullorum, salmonella gallinarum, a mycoplasma gallisepticum. 2. Pokiaľ ide o besnotu, záverečné správy musia obsahovať všetky dôležité informácie a zahŕňať žiadosti o platbu týkajúcu sa spolufinancovania. 3. Na účely vyplnenia tabuľky uvedenej v prílohe VII bez toho, aby tým bol dotknutý článok 4 ods. 2 nariadenia Komisie (ES) č. 296/96 [5], členské štáty musia vyznačiť v stĺpci odškodnenie poskytnuté odškodnenie do 90 dní od zabitia zvieraťa alebo po predložení vyplnenej požiadavky. Článok 6 Rozhodnutie 2000/322/ES sa ruší s účinnosťou od 1. januára 2003. Článok 7 Toto rozhodnutie sa bude uplatňovať na programy eradikácie a kontroly chorôb zvierat, ktoré sa musia zaviesť od 1. januára 2003. Článok 8 Toto rozhodnutie je adresované členským štátom. V Bruseli 22. augusta 2002 Za Komisiu David Byrne člen Komisie [1] Ú. v. ES L 224, 18.9.1990, s. 19. [2] Ú. v. ES L 203, 28.7.2001, s. 16. [3] Ú. v. ES L 347, 12.12.1990, s. 54. [4] Ú. v. ES L 111, 9.5.2000, s. 1. [5] Ú. v. ES L 39, 17.2.1996, s. 5. -------------------------------------------------- PRÍLOHA I +++++ TIFF +++++ -------------------------------------------------- PRÍLOHA II +++++ TIFF +++++ -------------------------------------------------- PRÍLOHA III +++++ TIFF +++++ -------------------------------------------------- PRÍLOHA IV +++++ TIFF +++++ -------------------------------------------------- PRÍLOHA V +++++ TIFF +++++ -------------------------------------------------- PRÍLOHA VI +++++ TIFF +++++ -------------------------------------------------- PRÍLOHA VII +++++ TIFF +++++ --------------------------------------------------